โปรกอล์ฟจากแอฟริกาใต้ ขึ้นนำกอล์ฟไทยแลนด์ เลดี้ส์ โอเพ่น
การแข่งขันกอล์ฟไทยแลนด์ เลดี้ส์ โอเพ่น วันแรก ที่สนามสยามคันทรีคลับ พัทยา แพลนเทชั่น จ.ชลบุรี การแข่งขันวันแรกผลปรากฏว่า คอนนี เชน โปรวัย 21 ปีจากแอฟริกาใต้ ขึ้นนำเป็นผู้นำเดี่ยวที่คะแนน 4 อันเดอร์ จากการทำ 1 อีเกิ้ล กับอีก 4 เบอร์ดี้ เสีย 2 โบกี้ส่วนนักกอล์ฟไทยที่ผลงานดีสุดในรอบแรก เป็นของ เฌอมาลย์ สันติวิวัฒนพงศ์ นักกอล์ฟทีมชาติวัย 17 ปีจากจังหวัดบึงกาฬ มี 2 อันเดอร์ เท่ากับ ปัณณรัตน์ ธนพลบุญรัศมิ์ นักกอล์ฟวัย 15 ปี จากจังหวัดร้อยเอ็ดด้าน โปรแหวน พรอนงค์ เพชรล้ำ แชมป์ปี 2008 เครื่องยังไม่ร้อน มีคะแนน 1 โอเวอร์ เท่ากับ สุภมาส แสงจันทร์นักกอล์ฟทีมชาติไทยชุดซีเกมส์ส่วน ลี-แอน เพซ ดีกรีอันดับสองเงินรางวัลสะสมเลดีส์ ยูโรเปี้ยน ทัวร์ จากแอฟริกาใต้ มีคะแนน 2 โอเวอร์ และ นนทยา ศรีสว่าง แชมป์เก่ารายการนี้ มีคะแนน 9 โอเวอร์ผลงานของนักกอล์ฟไทยคนอื่นๆ ปวริศา ยกทวน และ กุสุมา มีชัย มีคะแนน 1 อันเดอร์กอล์ฟรายการนี้เป็นการร่วมทัวร์กันของ สมาคมกอล์ฟสตรี และ เลดีส์ เอเชียน กอล์ฟ ทัวร์ มีเงินรางวัลรวมให้ชิงชัยกัน 175000 เหรียญสหรัฐฯ หรือประมาณ 5.4 ล้านบาท
 โปรกอล์ฟจากแอฟริกาใต้ ขึ้นนำเป็นผู้นำเดี่ยว ในการแข่งขันกอล์ฟไทยแลนด์ เลดี้ส์ โอเพ่น วันแรก
กอล์ฟ,พัทยา,แอฟริกาใต้